«Jesus Maria» (1412)

«Jesus Maria» sjøsatt i 1412 var et meget stort rofartøy som var bygd for kong Henrik IV av England som del av en planlagt pilegrimsreise til Jerusalem sammen med to andre fartøyer, bare det ene ble ferdigbygd og var oppgitt etter kongens død i mars 1413. Lite er kjent om dette skipet som var antatt som en «balinger», men var bygd etter mønsteret som en Middelhavsgalei og dermed betegnes som en galei. Det meste bemerkelsesverdig er antall årer; 252 årer. Etter flere års opplag ble «Jesus Maria» solgt i 1417.

Spådommen 
Henrik Bolingbroke som tok den engelske kronen til seg etter å ha gjort opprør og avsatt Rikard II i 1399, var kontroversielt i sin tid som regent ettersom mange anså ham som en usurpator, hvilken ledet til en rekke opprør som opptok de første ti år av regenttiden, for deretter å bli alvorlig syk med uforklarende lidelser som ikke var godt forklart for ettertiden. Han hadde blitt kritisert blant annet for å ha fått erkebispen av York henrettet i juni 1405, samtidig som sykdommen brøt ut, og en spådom var forutsagt om hans skjebne. Spådommen mente kongen vil dø i Jerusalem, og for den aldrende og syke kongen ment det at han skulle dra på en pilegrimsreise til det hellige landet. Henrik i sin tid som jarl av Derby fram til 1399 var dratt ut på korstog til Litauen to ganger, og hadde reist til Jerusalem som pilegrim i 1392-93, hvor han svoret på at han vil lede et korstog for å befri Jerusalem fra de vantro. Som korsfarer og pilegrim betød det at Henrik IV tok spådommen om sin kommende død alvorlig, og dermed la planer for å returnere til den hellige byen.

En flåteopprustning for pilegrimsekspedisjonen til Jerusalem ble startet, men langvarige urolige perioder og uforutsigbare tilstander med en større konflikt med Frankrike, lokale konflikter og opprør i tiden hvor Hundreårskrigen pågikk hadde bidratt sterkt til at Henrik IV og hans sønn måtte startet på nytt i en tid med knappe ressurser. Den ekstraordinære galeibyggingen med tre større galeier var dermed en påkjennelse som i mars 1413 var blitt unødvendig. For engelskkongen opplevd at spådommen gikk i oppfylling. Etter flere års sykdommer var Henrik IV alvorlig svekket da et illebefinnende rammet ham i et rom i abbedbygningen tilknyttet katedralen Westminister Abbey i London. Kongen dør i dette rommet som het Jerusalem Chamber. Sønnen som overtok kongekronen etter hans far, stoppet prosjektet slik at bare den store galeien som fikk navnet «Jesus Maria» var gjort i stand, som ble satt i opplag like etterpå.

Den store galeien 
Den store galeien var et av tre planlagte fartøyer som skulle føre kongen til Jerusalem, som forsvant ut av historien uten å ha blitt tatt i bruk, slik at få opplysninger har blitt tilgjengelige om det ekstraordinære rofartøyet fra et land hvor kravellbyggingen var ikke innført. Men «Jesus Maria» som var meget kostbart og stor, hadde 252 årer, et ekstraordinært tall som tyder på at roerarrangementet alla sensile var tatt i bruk. Med dette arrangementet kan en galei ha et meget stort antall årer ved å ha én mann per åre, som settes sammen i en fellesbenk. Dette forutså en utrigger som stakk ut fra relingen mot en langsgående bjelke hvor tollepinnene for årene sto.

Motstridende opplysninger om prosjektet har strukket seg over lang tid; det hevdes på annet hold at det ikke var planer for en pilegrimsreise og at de tre galeiene var ment for en militærsekspedisjon til Guyenne. Men det var utferdiget en kongelig befaling til sekretæren for kongens fartøyer, William Loveney, i oktober 1412 for å hugge ned 800 eiketrær i Eltham park, og dette var bekreftet av et rådsvedtak den 12. november, at man skulle bekoste bygging av tre galeier; ved dette tidspunktet var ekspedisjonen til Guyenne oppgitt. Byggingen er sagt å ha hendt raskt; ved julen skal skipene «ha blitt komplett». Ifølge historikeren Susan Rose var et fartøy som kalles «Galley», «Maria» eller «Jesus Maria» dokumentert i 1409-1411 mens John Starling hadde sekretærposten. Men et galeifartøy var utrustet i året 1413 med opptil 252 årer ifølge bevarte dokumenter.

Galeien ble satt i opplag på Ratcliffe, Thames av Henrik V som konsentrerte flåtebyggingen på seilfartøyer, og den skal ha blitt så vasstrukken etter få år, at den dels kom under vann ved tidevann. Den ble utrangert i 1415 og senere lagt ut på bud i 1417. Den ble solgt for en sum på £ 13, 6 shillinger og 8 daler.

Størrelsen på de engelske galeiene var oppgitt i tallet på årer, også disse medført i reserve; ifølge marinehistorikeren R.C. Anderson hadde «Jesus Maria» 240 årer. Anderson beskrev skipet som et stort og langt fartøy, som skal ha blitt nylig bygd eller gjenbygd; og at det ikke var dokumentert erobret som et utenlandsk fartøy eller kjøpt av kronen. Om galeien var bygd i England, eller ombygd fra et eksisterende fartøy, ment det at den var klinkbygd. Middelhavsgaleiene den gang kunne ha et meget stort antall årer ved å sette roere på felles benker med en åre hver, allerede i 1354 var galeier fra Barcelona beskrevet å ha 180 roere. Store handelsgaleier som hadde tjent som reisetransport for pilegrimer siden de første var sjøsatt av Venezia ved år 1294, var meget store rofartøyer på minst 25 benker med 75 roere på hver side, som stakk dypt i vannet i sammenligning med en vanlig krigsgalei. Disse venetianske handelsgaleiene var 40,3 m langt og 5,3 m bredt, dette utvides til over 46 meter og 8 meter ved begynnelsen på 1500-tallet, med tretti benker og 90 årer hver side, til sammen 180 årer.

Opplysningene om 240 eller 252 årer tyder på at «Jesus Maria» selv sammenlignet med de kravellbygde handelsgaleiene var uvanlig stor. De store quinqueremene på 28 passo (48,72 m) lengde utviklet av Vettor Fausto i 1529 hadde fem årer i hver benke - 140 årer fordelt på 28 benker hver side, til sammen 280 årer. Da roerarrangementet alle sensile utvikles først av genoveserne og senere venetianere fra cirka 1290, fulgt dette til en hektisk periode av eksperimentering i begynnelsen på 1300-tallet. Den første quadrireme på fire årer per benk var utprøvd i Venezia i 1316, så det er en teoretisk mulighet at «Jesus Maria» kan ha så mange årer med dette roerarrangementet.

Referanser

Litteratur 
 R.C. Anderson, Oared Fighting Ships Percival Marshall & Co. Ltd 1962
 Mauro Bondioli, The Arsenal of Venice and the Art of Building Ships, i boken Boats, Ships and Shipyards Venezia 2000 ISBSA 9 Oxbow Books 2003 ISBN 1-884217-093-7
 Ian Friel; Henry V`s Navy The History Press 2015 ISBN 978-0-7509-6392-3
 Robert Gardiner; The Age of the Galley Conway`s History of the Ship, Conway Maritime Press 1995 ISBN 0-85177-544-3

Britiske krigsskip
Skip fra 1400-tallet
Artikler i sjøfart-prosjektet